**ימים ראשונים בכיתה א'**

**מאגר הצעות לפעילויות לימים הראשונים למורה**

**שלום כיתה א**

דף 1.

 שיחה:

מי יודע , מצליח לקרוא מה כתוב על הדף? (המורה יכולה לקרוא)

היכן פגשתם או ראיתם כזה משפט? (בכניסה לביה"ס, על דלת הכתה, על הקיר בכתה)

המילה **שלום** היא ברכה. מדוע לדעתכם כתוב "שלום כיתה א"?

את מי אתם רוצים לברך?

האם בירכו אתכם היום?

מי ברך אתכם?

באיזו ברכה בירכו אתכם?

האותיות של המילים הן "אותיות חלולות". במה אפשר למלא אותיות אלה?

קשטו את הותיות כרצונכם.

(בצבעים, בציורים, בקרעי נייר צבעוני)

דף 2  **טור ילדים הולכים בדרך מרחוק רואים את ביה"ס**.

שיחה:

מה רואים בציור? (ילדים הולכים בטור לביה"ס)

כמה ילדים הולכים?

 לאן הם הולכים? (לפי מה אתם יודעים: ילקוטים על הגב, מבנה ביה"ס לפניהם)

הקיפו את הדמות הקרובה ביותר לבית הספר.

הקיפו בירוק את הדמות האחרונה בטור.

הקיפו בצהוב את הדמותהלפני אחרונה.

הוסיפו לילדים פריטים כרצונכם: כובע, כפה, שיער ועוד.

צבעו את הדף.

דף 3 **מה בילקוט ?**

שיחה עם הילדים

למה משמש הילקוט?

אפשר לשוחח על פריטים שמכניסים לתוכם דברים כמו:

ארגז, מזוודה, תיק נסיעות, תיק אוכל.

מה משותף לכול הדברים שיש בתוך הילקוט?

אילו מהפריטים שאתם רואים בדף, מתאימים לביה"ס?

שיחה על הפריטים שיש לילדים בילקוט.

הילדים מתבוננים בציורים שיש בדף.

הילדים משיימים את הפריטים, ספר, קלמר, מחברות, מסכה, תיק אוכל, גרביים, גיטרה בקבוק מים,

האם את כולם נשים בילקוט?

הילדים יגזרו את הפריטים וידביקו אותם.

דף **4 מה בקלמר ?**

לפני מסירת הדף לתלמידים יש לשוחח על מה שיש בקלמר שלהם.

מה יש בקלמר שלכם?

עוברים להתבונן בדף העבודה

משיימים את הפריטים שרואים בדף

סרגל, מספריים, עפרון, מחק, מחדד, סכריות, ספר, בננה, צבעים.

למה משמש כל פריט?

הילדים יגזרו את הפריטים שמקומם בקלמר וידביקו אותם.

אילו פריטים אתם רוצים להוסיף לקלמר? ציירו אותם